Kūdras iela (Rīga)
Šis raksts ir par ielu Rīgā. Par citām jēdziena Kūdras iela nozīmēm skatīt nozīmju atdalīšanas lapu. Kūdras iela ir iela Rīgā, Kurzemes rajonā, Zasulauka apkaimē. Kūdras iela sākas krustojumā ar Vīlipa un Dzirciema ielām un beidzas krustojumā ar Elvīras ielu. Kopējais ielas garums ir 192 metri, tā klāta ar asfalta segumu. Kūdras ielā ir dažāda veida dzīvojamā apbūve. Pirmoreiz sastopama 1885. gada kartogrāfiskajā materiālā ar tagadējo nosaukumu. Rīgas adrešu grāmatās sastopama no 1963. gada ar nosaukumu Torfa iela.